Trydan, Cymru Enwi, cychwyn a dehongli 1 1 Enw’r Rheoliadau hyn yw Rheoliadau Trydan (Gorsafoedd Cynhyrchu Alltraeth) (Ffioedd) (Cymru) 2019 a deuant i rym ar 1 Ebrill 2019. 2 Yn y Rheoliadau hyn— ystyr “cais” (“ application ”) yw cais i Weinidogion Cymru o dan adran 36 o Ddeddf Trydan 1989 am gydsyniad i adeiladu, estyn neu weithredu gorsaf gynhyrchu alltraeth, ynghyd ag unrhyw gais o dan adran 36A o’r Ddeddf honno am ddatganiad sy’n ymwneud â hawliau mordwyo sy’n cael ei wneud gyda’r cais o dan adran 36; ac ystyr “colofn 3” (“ column 3 ”) yw colofn 3 o’r tabl yn yr Atodlen i’r Rheoliadau hyn. Ffioedd 2 1 Rhaid i’r ceisydd dalu ffi i Weinidogion Cymru am wneud cais. 2 Y ffi yw cyfanswm— a y ffi gychwynnol yn unol â rheoliad 3 ; b y ffi ar gyfer archwilio cais a gyfrifir yn unol â rheoliad 4 ; ac c y ffi ar gyfer gwneud penderfyniad ynghylch cais a gyfrifir yn unol â rheoliad 5 . Y ffi gychwynnol 3 1 Pan fo cais yn cael ei wneud i Weinidogion Cymru, rhaid talu ffi gychwynnol i Weinidogion Cymru (“y ffi gychwynnol”). 2 Y ffi gychwynnol yw’r swm a nodir yn rhes 1 o golofn 3. 3 Rhaid i’r ffi gychwynnol fynd gyda’r cais. Y ffi archwilio 4 1 Rhaid talu ffi i Weinidogion Cymru am archwilio cais (“y ffi archwilio”). 2 Mae’r ffi archwilio i’w gyfrifo fel cyfanswm— a nifer y diwrnodau neu ran o ddiwrnod a dreulir yn archwilio cais wedi ei luosi â— i pan fo cais yn cael ei archwilio drwy wrandawiad neu ymchwiliad, y gyfradd ddyddiol a nodir yn rhes 2 o golofn 3; ii ym mhob achos arall, y gyfradd ddyddiol a nodir yn rhes 3 o golofn 3; a b unrhyw gostau ac alldaliadau yr eir iddynt mewn gwirionedd gan Weinidogion Cymru neu ar ran Gweinidogion Cymru mewn cysylltiad ag archwilio’r cais. 3 Rhaid i Weinidogion Cymru, cyn gynted ag y bo’n rhesymol ymarferol, roi amcangyfrif ysgrifenedig i’r ceisydd o nifer y diwrnodau y disgwylir eu cymryd i archwilio’r cais. 4 Caiff Gweinidogion Cymru ddiwygio’r amcangyfrif y cyfeirir ato ym mharagraff (3) ar unrhyw adeg. 5 Caiff Gweinidogion Cymru anfonebu’r ceisydd ar gyfnodau rhesymol mewn cysylltiad â nifer y dyddiau a dreulir mewn gwirionedd yn archwilio’r cais ac unrhyw gostau yr eir iddynt wrth archwilio’r cais. 6 Rhaid i Weinidogion Cymru gael unrhyw ffi sy’n ddyledus o dan y rheoliad hwn o fewn y cyfnod o 21 o ddiwrnodau gan ddechrau â’r dyddiad yr anfonir yr anfoneb berthnasol. 7 Os bydd y ceisydd yn methu â thalu unrhyw ffi sy’n ddyledus o dan y rheoliad hwn o fewn y cyfnod a bennir ym mharagraff (6), nid oes angen i Weinidogion Cymru gymryd unrhyw gamau pellach mewn perthynas â’r cais hyd nes i Weinidogion Cymru gael y taliad. 8 Os bydd y ceisydd yn methu â thalu unrhyw ffi sy’n ddyledus o dan y rheoliad hwn o fewn y cyfnod o 12 wythnos sy’n dechrau pan fydd y cyfnod a bennir ym mharagraff (6) yn dod i ben, bernir bod y cais wedi ei dynnu’n ôl. 9 Mae’r ffi archwilio yn parhau i fod yn daladwy er gwaethaf tynnu’r cais yn ôl. 10 Yn y rheoliad hwn, bernir bod “diwrnod” yn 7.4 awr. Y ffi benderfynu 5 1 Rhaid talu ffi i Weinidogion Cymru am benderfyniad ynghylch cais (“y ffi benderfynu”). 2 Y ffi benderfynu yw cyfanswm— a ffi benodedig sef y swm a nodir yn rhes 4 o golofn 3; a b unrhyw gostau ac alldaliadau yr eir iddynt mewn gwirionedd gan Weinidogion Cymru neu ar ran Gweinidogion Cymru mewn cysylltiad â gwneud penderfyniad ynghylch y cais. 3 Mae’r costau y cyfeirir atynt ym mharagraff (2)(b) yn cynnwys unrhyw gostau cyfreithiol rhesymol neu alldaliadau eraill yr eir iddynt neu a delir gan Weinidogion Cymru neu ar ran Gweinidogion Cymru mewn cysylltiad â gwneud penderfyniad ynghylch cais. 4 Caiff Gweinidogion Cymru anfonebu’r ceisydd— a ar gyfer y ffi benodedig ar unrhyw adeg ar ôl gorffen archwilio’r cais, a b mewn cysylltiad â chostau ac alldaliadau ar gyfnodau rhesymol. 5 Rhaid i Weinidogion Cymru gael unrhyw ffi sy’n ddyledus o dan y rheoliad hwn o fewn y cyfnod o 21 o ddiwrnodau gan ddechrau â’r dyddiad yr anfonir yr anfoneb berthnasol. 6 Os bydd y ceisydd yn methu â thalu unrhyw ffi sy’n ddyledus o dan y rheoliad hwn o fewn y cyfnod a bennir ym mharagraff (5), nid oes angen i Weinidogion Cymru gymryd unrhyw gamau pellach mewn perthynas â’r cais hyd nes iddynt gael y taliad. 7 Os bydd y ceisydd yn methu â thalu unrhyw ffi sy’n ddyledus o dan y rheoliad hwn o fewn y cyfnod o 12 wythnos sy’n dechrau pan fydd y cyfnod a bennir ym mharagraff (5) yn dod i ben, bernir bod y cais wedi ei dynnu’n ôl. 8 Mae’r ffi benderfynu yn parhau i fod yn daladwy er gwaethaf tynnu’r cais yn ôl. Julie James Y Gweinidog Tai a Llywodraeth Leol, un o Weinidogion Cymru 18 Chwefror 2019